Dayîka Şemeyî Elmas Eren a ke 39 serrî seba ke aqûbetê  lajê xo Hayrettîn Ereno ke 20’ê Kanûnî ya  1980’î  de ame destbendkerdene û reyna ci ra xeberêk nêameye girewtene, mucadele  kerd, ameyî definkerdene.
Merasîmê cenazeya Erene yo ke Avcilarê Stenbolî de ame  kerdene pîya bi Mayanê Şemeyî, xeylî parlamenterî û temsîlkarê dezgehanê sivîlan ê cimatî tewrê ci bîyî. Cenazeya Erene bi slogan û çepikan ameye berdene bi Goristanê Yenî yê Kuçukçekmece û hetê heskerdoxanê ci ra ameyî oxirkerdene.
